Държавен вестник, бр. 58, 2025 г., стр. 126

СТР.  126	
Д Ъ Р Ж А В Е Н  В Е С Т Н И К 	
БРОЙ  58
(5) След пристигането на мястото за 
изнасяне на ковчега почетният ескорт се 
построява в разгърнат строй с фронт към 
изхода, откъдето ще бъде изнесен ковчегът. 
Оркестърът се построява на три крачки вдяс­
но от ескорта.
(6) При изнасянето на ковчега от сградата 
отпред на дистанция 3 – 5 крачки един след 
друг се движат военнослужещите с портрета, 
след тях на същите дистанции – военнослуже­
щите с ордените и медалите на покойника по 
ред съгласно статута за ордените, след това 
следват военнослужещите с венците, ковче­
гът, най-близките на покойника, почетният 
караул и всички опечалени.
(7) В момента на изнасянето на ковчега с 
тялото на покойника началникът на почетния 
караул, без да напуска мястото си в строя, 
командва: „МИРНО!“, „За по-ЧЕСТ!“ (за 
въоръжените с автомати със сгъваем прик­
лад – „МИРНО!“), и отдава чест. Всички, на­
миращи се в строя, военнослужещи обръщат 
глави към ковчега. Оркестърът изпълнява 
„Покойници“.
(8) Военнослужещите, намиращи се извън 
строя, при изнасяне на ковчега застават в 
положение „мирно“ и отдават чест.
(9) При движение на процесията пеш ор­
кестърът изпълнява траурен марш.
(10) Часовите от почетния караул вър­
вят от двете страни на ковчега с автомати 
в положение „на гърди“, а с карабини – в 
положение „на рамо“: при придружаване на 
ковчега с автомобил часовите в седнало по­
ложение държат карабините между коленете, 
а в положение стоешком – „при нозе“, или 
вървят на две крачки встрани от автомобила.
Чл. 608. (1) След пристигането на мяс­
тото на погребението почетният ескорт и 
оркестърът се построяват, както позволява 
мястото, с фронт към гроба.
(2) Военнослужещите с венците, ордените 
и медалите се построяват с фронт на запад, 
часовите от почетния караул заемат места до 
гроба. Ръководителят на траурния митинг и 
официалните лица застават с фронт на изток, 
близките на покойника – на южната страна, 
до ковчега.
(3) Провежда се заупокойната молитва, 
изпълнена от духовно лице, преди спускането 
на ковчега в гроба. 
(4) Началникът на почетния ескорт ко­
мандва: „Шапки ДОЛУ!, На КОЛЕНЕ!“. 
Оркестърът изпълнява „Кол славен“. Знамето 
се свежда. Назначеното от състава на ескорта 
военно формирование произвежда салют от 
пет пушечни залпа с халосни патрони.
(5) След изпълнението на салюта начални­
кът на почетния ескорт командва: „СТАНИ!“, 
„НАЛОЖИ!“, „МИРНО!“, „За по-ЧЕСТ!“ (за 
въоръжените с автомат със сгъваеми прик­
лади: „СТАНИ!“, „НАЛОЖИ!“, „МИРНО!“). 
Часовите също вземат „за почест“. Оркестърът 
изпълнява „Химн на Република България“. 
Присъстващите военнослужещи отдават чест.
(6) Когато ковчегът не е бил в дома на 
покойника, след химна ръководителят на 
траурния митинг приканва близките да се 
разделят с него. След това капакът се поста­
вя и ковчегът се спуска в гроба. Ескортът 
отдава на покойника същите почести както 
при изнасянето на ковчега.
(7) След заравянето на гроба ръководи­
телят на траурния митинг обявява реда за 
полагане на венците. Почетният ескорт, ко­
гато позволява мястото, преминава в траурен 
марш покрай гроба. Часовите се снемат след 
преминаването на почетния ескорт.
(8) След завършване на погребението 
националното знаме, ордените, медалите и 
кортика (само за офицерите) на починалия 
се предават на семейството (роднините) му.
(9) При кремиране на тялото на покой­
ника се предвижда само траурна церемония 
(поклонение) с участието на почетен караул 
(почетни часови при ковчега с покойника), 
без оркестър.
Откриване на ново военно съоръжение, параклис 
и освещаване на военна техника
Чл. 609. (1) Откриването на ново военно 
съоръжение, параклис и освещаването на 
военна техника се извършва в празнична 
обстановка.
(2) За провеждане на ритуала в указаното 
време и на определеното място се постро­
яват: оркестърът, бойното знаме и почетният 
караул.
(3) При построяване на целия личен състав 
на военното формирование не се назначава 
почетен караул.
(4) Командирът на военното формирование 
посреща и рапортува на длъжностното лице, 
което е поканено за ритуала. Двамата тръгват 
към строя (придружаващите го официални 
лица остават на място).
(5) На 15 – 20 крачки от посрещаното 
лице началникът на караула командва: „Ка­
раул, РАВНИС, МИРНО!, За среща отдясно 
(отляво, по фронта), за по-ЧЕСТ!“. Личният 
състав взема „за почест“. Гостът и домакинът 
тръгват към почетния караул и спират пред 
бойното (националното) знаме.
(6) Оркестърът свири „Срещен марш“. 
Началникът на почетния караул рапортува 
пред бойното (националното, представител­
ното) знаме (например): „Господин (госпожо) 
Президент на Република България и Върхо­
вен главнокомандващ на въоръжените сили, 
почетният караул за откриването на ....... е 
построен. Началник на караула майор Ива­